မန်ႏတလေꩻတက္ကသိုလ်ႏ

မန်ႏတလေꩻတက္ကသိုလ်ႏ (အဲင်းကလေတ်: Mandalay University) (မန်း: မန္တလေးတက္ကသိုလ်) နဝ်ꩻ မျန်မာခမ်းထီ(မန်းခမ်း)ကို ထွာဒျာႏ တယ်ႏထောင်ႏခါꩻ ဒုတိယလဲင်ႏ တက္ကသိုလ်ႏဒျာႏတဲင် ခရိစ်နေင်ႏ ၁၉၂၅ ဗာႏနဝ်ꩻ ဖွဲ့ဗူႏလွေꩻသမ်းယင်း လွစ်တခြင်ဒါႏ သွဉ်ထူႏလွူꩻထွားရေꩻဆဲင်ႏရာꩻ အစွိုꩻအဗူႏအနေႏနဝ်ꩻသွူ။ မန်ႏတလေꩻတက္ကသိုလ်ႏနဝ်ꩻ အဝ်ႏဒျာႏ ဝေင်ꩻမန်ႏတလေꩻ အခဝ်နဝ် ၇၃ တဖူꩻထျꩻသွူ။ တက္ကသိုလ်ႏဟံႏခင် အအဲဉ်ႏအလုဲင်းနဝ်ꩻ အဝ်ႏ ဧက(၃၀၀)ရပ်တဲင် အဝ်ႏဒျာႏ သာႏယာႏသဉ်စိုႏ လုဲင်းဟဝ်ငါႏ ရပ်ကွက်ကိုသွူ။ သမဲင်ꩻ ခရိစ်နေင်ႏ ၁၉၂၅ ဗာႏ လာဇူလုဲင် ၄ နီꩻကိုနဝ်ꩻ ဗွောင်လွေꩻ မန်ႏတလေꩻ ဥပစာကေားလေက်နဝ်ꩻသွူ။ ကဗွောင်စခိန်ႏနဝ်ꩻ ကျောင်ꩻသားအဝ်ႏ အဖြာꩻ(၃၀)ရပ်လုမ်ꩻသွူ။ ကျောင်ꩻအိုပ်အတန်အကယ်ႏနဝ်ꩻ ထွာဒျာႏ မစ္စတာ အယ်ထင်စီ (မဟာဝိဇ္ဇာ)သွူ။ ဒုတိယ ကမ္ဘာႏစဲ့ꩻပွယ်ꩻတန် ထွိုင်ႏထွူထိုꩻ ခရိစ်နေင်ႏ ၁၉၄၇ ဗာႏ ဇွန်လာကိုနဝ်ꩻ ဗွောင်လွေꩻချာယင်းနဝ်ꩻသွူ။ "ဆို့ꩻရုဲင်ရေꩻကေားလေက်"တဲ့ပါ ကျောင်ꩻသားအဝ်ႏ (၁၂၉)ဖြာꩻသွူ။ တယ်ႏခရိစ်နေင်ႏ ၁၉၄၈ ဗာႏ ဇွန်လာကိုနဝ်ꩻ အဝ်ႏဥပစာႏကေားလေက်အရန်း ဒင်ႏထိုလွေꩻသမ်း သွဉ်ထူႏနွောင်ꩻဖေႏပါဒါႏ ဝိဇ္ဇာဗွဲ့၊ သိပ္ပံဗွဲ့ သွဉ်တန်ꩻကထွာဒါႏ ယူနီဗာသတီကေားလေက်အရန်းနဝ်ꩻသွူ။ နဝ်ꩻခါနဝ်ꩻ ကျောင်ꩻသားအဝ်ႏ (၂၀၂)ဖြာꩻရပ်သွူ။ တွိုႏ ၁၉၅၈ ဗာႏ ဇွန်လာ ၁ နီꩻနဝ်ꩻ ထွာလွေꩻယင်း တက္ကသိုလ်ႏခေါ်ခေါ်သွူ။ ခလားကထွာ တက္ကသိုလ်ႏခေါ်ခေါ်ခိန်ႏကာႏ မန်ႏတလေꩻကိုနဝ်ꩻ ရန်ႏတကုင်ႏတက္ကသိုလ်ႏဆꩻလ့ကို ကအဝ်ႏဒါႏ "ဆို့ꩻရုဲင်ရေꩻကေားလေက်"တောမ်ႏ "တသီႏပညာႏကေားလေက်"ဖုံႏ အဝ်ႏထွူလဲဉ်းနဝ်ꩻသွူ။ ထွိုင်ႏထွာလွဉ် တက္ကသိုလ်ႏခေါ်ခေါ် မန်ႏတလေꩻတက္ကသိုလ်ႏကိုနဝ်ꩻ ဆို့ꩻရုဲင်ရေꩻ မဟာဌာႏန၊ တသီႏပညာႏ မဟာဌာႏန၊ ဝိဇ္ဇာႏမဟာဌာႏန တောမ်ႏ သိပ္ပံမဟာဌာႏန စတဲင် မဟာဌာႏန အဝ်ႏ(၄)ဗာႏသွူ။ တက္ကသိုလ်ႏအတန်အကယ်ႏဖုံႏ မန်ႏတလေꩻဥပစာကေားလေက်၊ ယူနီဗာသတီကေားလေက် ကျောင်ꩻအိုပ်တန်ဖုံႏ မန်ႏတလေꩻတက္ကသိုလ်ႏ၊ မန်ႏတလေꩻဝိဇ္ဇာတောမ်ႏသိပ္ပံတက္ကသိုလ်ႏ ဒုတိယအဓိပတိတောမ်ႏ ပါမောက္ခချုတ်ဖုံႏ အာႏကွိုꩻ